Ahmed Zewail

Ahmed Hassan Zewail (1946–2016) var en egyptisk-amerikansk fysikalsk kjemiker og  nobelprisvinner. Han ble tildelt Nobelprisen i kjemi  i 1999 for sine studier av kjemiske reaksjoners  overgangstilstand med femtosekundspektroskopi.

 Liv og virke 
 Bakgrunn 
Zewail ble født i Damanhour, men vokste opp i Desouk, som også ligger i Nedre Egypt.

Han begynte å studere ved universitetet i Alexandria og fortsatte studiene i USA. I 1974 disputerte han ved University of Pennsylvania.

 Kjemiker 
Etter to år ved University of California i Berkeley ble han ansatt ved  California Institute of Technology, hvor han fra 1990 var  Linus Pauling-professor i kjemisk fysikk.

Zewail studerte atomene og molekylene i «slow motion» under kjemiske reaksjoner, og så på hva som egentlig skjer når kjemiske bindinger brytes ned og nye skapes. Han benyttet en teknikk som kan beskrives som verdens raskeste kamera. Det går ut på å  benytte så korte laserblink at man er nede på den tidsskalaen der reaksjonene virkelig skjer, nemlig femtosekunder (fs). Et femtosekund er 10−15 sekunder (0,000000000000001  sekunder), som er like kort i forhold til et sekund som et sekund er i  forhold til 32 millioner år. Dette området innen den fysikalske kjemien har fått navnet femtokjemi.

Zewail fikk i 1982 amerikansk statsborgerskap.

I januar 2010 ble Ahmed Zewail, Elias Zerhouni og Bruce Alberts de første US science envoys for islam. I denne egenskap reiste de rundt til land med overveiende muslimsk befolkning.

Zewail var medlem av president Barack Obamas vitenskapelige rådgivergruppe.

Fra 2003 var Zewail utenlandsk representant i det svenske Kungliga Vetenskapsakademien.Kungl. Vetenskapsakademien: Nya utländska ledamöter invalda ,  pressemelding 3. september 2003

 Referanser 

 Eksterne lenker 





Kategori:Personer fra guvernementet Beheira
Kategori:Egyptere
Kategori:Kjemikere fra USA
Kategori:Nobelprisvinnere fra USA
Kategori:Nobelprisvinnere (kjemi)
Kategori:Nil-ordenen
Kategori:Wolfprisvinnere i kjemi